suchý kašeľ u 1,5 ročného dieťaťa
Dobrý deň, dcérka 1,5roka má občas suchý až dusivý kašeľ ( v noci to znelo akoby jej bolo až na zvracanie). Má trochu soplík,ten už liečime. Pri jedení problém nemá. Existuje nejaký sprej napr. s propolisom do hrdla alebo niečo čo by pomohlo?
Dobrý deň,
ďakujeme za Vašu otázku.
Veľmi dobré skúsenosti máme s prípravkom
Dr. Max Islandský lišajník
vo forme sirupu. Prípravok je používaný na ochranu a zvlhčenie sliznice ústnej dutiny a hrdla. Zmierňuje príznaky suchého kašľa, chrapotu, ako aj pocitu sucha, pálenia a bolesti v krku. Obsahuje množstvo slizovitých látok tvoriacich ochranný povlak, ktorý znižuje citlivosť na vonkajšie dráždivé faktory. Obsah ochranného povlaku uľahčuje prehĺtanie a znižuje reflex kašľa. Je ho možné použiť ako pomocný prípravok pri bakteriálnych a vírusových infekciách (napr. nachladnutie, angína), ako aj po chorobách na zmiernenie podráždenia sliznice.  Deti od 1 roka užívajú 5ml sirupu 1 až 2-krát denne.
Pokiaľ by problémy pretrvávali, je potrebná návšteva pediatra.
S pozdravom
PharmDr. Patrícia Čečková